Intel 80186

240px|right|thumb| Ο μικροεπεξεργαστής 80186

Ο **80186**   ήταν ο δεύτερος  μικροεπεξεργαστής 16-bit που σχεδίασε, παρήγαγε και παρουσίασε η εταιρεία ημιαγωγών Intel το 1982. Ήταν μια βελτιωμένη έκδοση σε σχέση με τον προκάτοχο του 8086. Η συχνότητα λειτουργίας ξεκινούσε από τα 6 MHz στις πρώτες εκδόσεις και έφτανε στα 25 MHz στις τελευταίες. Σχεδόν ταυτόχρονα η Intel κυκλοφόρησε και τον  **80188** ως 8-bit περιορισμένη έκδοσή του. Τον 80186 τον διαδέχτηκε ο 80286. Η παραγωγή του σταμάτησε το 2007 . Οι 80186/88 ήταν το τρίτο μέλος της οικογένειας επεξεργαστών με τον κωδικό x86. Τέλος υποστήριζαν μαθηματικό συνεπεξεργαστή τον ίδιο με τον 8086, με τον κωδικό 8087. Ο *80186/88* χρησιμοποιήθηκε ελάχιστα σε προσωπικούς υπολογιστές, εντούτοις είχε τεράστια χρήση σε όλων των ειδών τα υπόλοιπα συστήματα ηλεκτρονικών συσκευών, βιομηχανικών και μη.

## Εκδόσεις από την ''Intel''
Στη μεγάλη διάρκεια παρουσίας του στην αγορά ο *80186* κυκλοφόρησε σε πολλές εκδόσεις, με κατασκευή κυρίως στη Μαλαισία: 
* Τρεις εκδόσεις με βασικό κωδικό *C80186*, κεραμική βάση *LCC-68* και συχνότητες 6 και 8 MHz και κωδικούς *C80186-6*, *C80186-8* και *C80186*.
* Πέντε εκδόσεις με βασικό κωδικό *R80186*, κεραμική βάση LCC-68 (*Leaded Chip Carrier*) και συχνότητες 10 και 16 MHz και κωδικούς *R80186-white print*, *R80186-backside print*, *R80186-10*, *R80C186-16*.
* Πέντε εκδόσεις με βασικό κωδικό *N80186*, πλαστικό κέλυφος τύπου PLCC (*Plastic leaded chip carrier*) 68 ακροδεκτών που διαφοροποιούντο κυρίως στη συχνότητα λειτουργίας και ήταν οι *N80186*, *N80C186XL10*, *N80C186XL12*, *TN80C186-12*, *TN80C186XL12* από 10 έως 12MHz.
* Τέσσερις εκδόσεις με βασικό κωδικό *Α80186*, κεραμικό κέλυφος τύπου PGA (*Pin grid array*) 68 ακροδεκτών που διαφοροποιούνταν κυρίως στη συχνότητα λειτουργίας και ήταν οι *A80186*, *A80C186*, *A80C186-16*, *A80C186XL20* από 10 έως 20MHz.
180px|left|thumb| Ο 80188 σε δύο όψεις
**80188**

Οι εκδόσεις του *80188* από την *Intel* ήταν:
*Σε *LCC* έκδοση: *C80188-3*, *R80188* και *R80188 white print*.
*Σε *PLCC* έκδοση: *N80C188*, *TN80C188*, *TN80C188EB13*, *N80C188XL10*, *N80C188XL12*, *N80C188XL16* και *N80C188XL20*.
*Σε *PGA* έκδοση: *A80188*, *A80C188*, *A80C188XL20* και *80188*. 
*Σε *MQFP* (*Metric Quad Flat Pack*) έκδοση: *S80C188XL20*.

## Κλώνοι
Λόγω της μικρής παρουσίας του 80186/88 στην αγορά των ηλεκτρονικών υπολογιστών η παραγωγή πιστών αντιγράφων (κλώνων), υπήρξε μικρή. Πιο συγκεκριμένα παρουσιάστηκαν οι κάτωθι:
*Από την AMD  ο *C80186-1* σε κεραμική βάση τύπου 68-pin LCC (*Leadless chip carrier*) και συχνότητα στα 10 MHz και ο *MA80188B* στην ίδια βάση.
*Από τη Fujitsu ο *MBL80186* σε κεραμική βάση τύπου PGA (*Pin Grid Array*) και ο *MBL80188* σε κεραμική βάση τύπου LCC (Leadless chip carrier).
*Από τη Siemens ο *SAB80186-R* σε κεραμική βάση τύπου LCC (*Leadless chip carrier*) και συχνότητα στα 8 MHz και ο *SAB80188A* σε κεραμική βάση τύπου PGA (Pin Grid Array) στην ίδια συχνότητα.

## Τεχνικά χαρακτηριστικά

* Είχε κεραμική ή πλαστική βάση τύπου *PLCC (plastic leaded chip carrier)* ή *CLCC (ceramic leaded chip carrier)* ή *PGA* *(Pin grid array)* με 68 ακροδέκτες ή *PQFP* (*Plastic quad flat pack*) με 100 ακροδέκτες ενώ το κέλυφος του ολοκληρωμένου είχε τετράγωνο σχήμα. 
* Η συχνότητα λειτουργίας του (χρονισμός ρολογιού) ξεκινούσε από τα 6 ΜHz και έφτανε στα 40 MHz.
* Ενσωμάτωνε 29.000 τρανζίστορ, δηλαδή τουλάχιστον 20.000 φορές λιγότερα από ότι περιέχει ένας σημερινός μικροεπεξεργαστής.
* Είχε δυνατότητα διευθυνσιοδότησης στα 20 bit (δίαυλος διευθύνσεων, address bus), δηλαδή διαχειριζόταν 220 bytes μνήμης, ήτοι 1.048.576 ή 1 Mb. Λόγω της 16-bit εσωτερικής δομής του ο 80186 διαχειριζόταν τα 20 bits διευθυνσιοδότησης με την τεχνική του segmentation. 
* Με τα εξωτερικά κυκλώματα, επικοινωνούσε με δίαυλο δεδομένων (*data bus*) των 16 bit ο *80186* και 8 *bit* ο *80188*.
* Είχε 64 Κb πόρτες εισόδου / εξόδου (*I/Ο ports*).
* Τροφοδοτείτο με μία μόνο τάση 5V.
* Η τεχνολογία ολοκλήρωσης ξεκινούσε από τα 3 micron και έφτανε στο 1.5 micron.
* Η υπολογιστική του ισχύς στην έκδοση των 6MHz ήταν περίπου στο 1.0 *MIPS* (εκατομμύρια εντολές το δευτερόλεπτο, *Million Instructions Per Second*).

## Καταχωρητές
Οι καταχωρητές του *80186* είναι ακριβώς ίδιοι με του *8086*. Δείτε στην αντίστοιχη ενότητα του άρθρου 8086.

## Χρήση σε υπολογιστές

Η χρήση του *80186* σε ηλεκτρονικούς υπολογιστές ήταν περιορισμένη, ενώ κανένας από αυτούς δεν είχε ιδιαίτερη εμπορική επιτυχία. Ορισμένα μοντέλα που ξεχώρισαν για διαφορετικούς λόγους το καθένα ήταν:
* Από την Hewlett Packard ο  *HP-200LX* το 1994. Ο πρόδρομος των σημερινών PDA , αρκετά εξελιγμένος για την εποχή του, με σημαντικό λογισμικό όπως το Lotus 123, MS-DOS 5.0 σε ROM μνήμη RAM 1 ώς 4Mb επεκτεινόμενη στα 64Mb και ενσωματωμένη μονόχρωμη οθόνη. Η τιμή του ήταν 695$.
* Από την Tandy Radio Shack ο *2000* το 1981 με *MS-DOS 2.0* μνήμη RAM 256Kb επεκτεινόμενη στα 768 Kb και συχνότητα λειτουργίας τα 8MHz. Η αρχική του τιμή ήταν 2.999$.

## Πηγές
* *ΙΣΤΟΡΙΑ ΤΗΣ ΥΠΟΛΟΓΙΣΤΙΚΗΣ ΤΕΧΝΟΛΟΓΙΑΣ, του Paul E. Ceruzzi- Εκδόσεις: Κάτοπτρο. ISBN 960-7778-92-8*

## Παραπομπές


## Εξωτερικοί σύνδεσμοι

* Ιστοσελίδα με χαρακτηριστικά όλων των επεξεργαστών 
* Ιστοσελίδα με αναλυτικές πληροφορίες εκδόσεων των μικροπεξεργαστών της Intel 

Κατηγορία:Μικροεπεξεργαστές Intel